laion/Wikipedia-Exotic huggingface dataset:
ইউনাইটেড ইসলামিয়া সরকারি উচ্চ বিদ্যালয়

ইউনাইটেড ইসলামিয়া সরকারি উচ্চ বিদ্যালয় (ইংরেজি: United Islamia Govt. High School) বাংলাদেশের মাদারীপুর জেলার ঐতিহ্যবাহী একটি শিক্ষা প্রতিষ্ঠান। এটি মাধ্যমিক ও উচ্চ মাধ্যমিক শিক্ষা বোর্ড, ঢাকা এর অধীনে পরিচালিত। মাদারীপুর শহরের কেন্দ্রস্থল পুরান বাজার সংলগ্ন বাদামতলা সড়কের পাশে আমিরাবাদে ইউনাইটেড ইসলামিয়া সরকারি উচ্চ বিদ্যালয়ের অবস্থান। উনিবিংশ শতাব্দীর শেষ দিকে (১৮৮৫ খ্রিষ্টাব্দ) মাদারীপুর হাই স্কুল নামে একটি স্কুল স্থাপিত হয় আড়িয়াল খাঁ নদীর উত্তর তীরে। তখন মাদারীপুর শহরটি ওখানেই ছিল। নদী ভাঙ্গনের ফলে শহরটি বিলীন হয়ে যাওয়ায় বর্তমানে কলেজ রোডের পশ্চিম পাড়ে যে স্থানে পাবলিক হেলথ এর গুদাম অবস্থিত সেখানে স্কুলটি স্থানান্তরিত হয়। সেখানকার উত্তর পাশে বিশাল পুকুরের পূর্ব ও দক্ষিণ পাড়ের সমস্ত জায়গা গোসাইদের নিকট থেকে লিজ নেওয়া হয়েছিল। পুকুরের উত্তর তীরে বিশাল এলাকা নিয়ে গোসাইদের পাকা ভবনসহ মস্তবড় বাড়ী ছিল। বর্তমান বাসিন্দাদের নিকট সব বিক্রি করে তারা ভারতে চলে যায়। প্রাচীন পাকা ভবনটি কিছুদিন আগেও কালের সাক্ষী হয়ে দাঁড়িয়ে ছিল। বিংশ শতাব্দীর প্রথম দিকে (১৯১৩ খ্রিষ্টাব্দ) বর্তমান মাদারীপুর সরকারি কলেজ যে স্থানে রয়েছে সেখানে ইসলামিয়া হাই স্কুল নামে আর একটি হাই স্কুল স্থাপিত হয়। ১৯৪৮ সনে ইসলামিয়া হাই স্কুল তার নিজস্ব জায়গা কলেজকে ছেড়ে দিয়ে মাদারীপুর হাই স্কুলের সাথে মিশে যায়। এ কারণে দুটি স্কুলের মিলিত নাম হয় ইউনাইটেড ইসলামিয়া মাদারীপুর হাই স্কুল। পরবর্তীতে ১৯৬৮ সনে স্কুলটি জাতীয়করণ করা হয় এবং নামকরণ করা হয় দি ইউনাইটেড ইসলামিয়া সরকারি উচ্চ বিদ্যালয়। বর্তমানে বিদ্যালয়টির অধীনে তৃতীয় শ্রেণী থেকে দশম শ্রেণী পর্যন্ত পড়ানো হয়। মূলত মূল ব্যবস্থাপনায় ষষ্ঠ শ্রেণী থেকে দশম শ্রেণী পর্যন্ত পরিচালিত হয় বলে বিদ্যালয়টি মাধ্যমিক হিসেবে শ্রেণীবদ্ধ। বিদ্যালয়টি প্রভাতি এবং দিবা -এই দুই শাখায় পরিচালিত হয়। এ বিদ্যালয়ের উল্লেখযোগ্য ছাত্রদের মধ্যে রয়েছেন: বঙ্গবন্ধু শেখ মুজিবুর রহমান পূর্ণচন্দ্র দাস চিত্তপ্রিয় রায়চৌধুরী নীরেন্দ্রনাথ দাশগুপ্ত মনোরঞ্জন সেনগুপ্ত হুমায়ুন ফরীদি শাহজাহান খান "Institute Basic Info"। Education Management Information System। Directorate of Secondary And Higher Education। ৩১ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ৪ জানুয়ারি ২০১৯।  56F4+P6 Madaripur মাদারীপুর জেলা পরিচিতি (১৯৯৬)। মাদারীপুরের শিক্ষা প্রতিষ্ঠান। আব্দুল জব্বার মিয়া। পৃষ্ঠা ৩৬।  [১] ওয়েব্যাক মেশিনে আর্কাইভকৃত ৭ এপ্রিল ২০১৮ তারিখে
আদ্দিস আবাবা লাইট রেল

আদ্দিস আবাবা লাইট রেল হল ইথিওপিয়া এর বৃহত্তম শহর ও রাজধানী আদ্দিস আবাবা এর একটি দ্রুত পরিবহন ব্যবস্থা।এটি সাব-সাহারা অঞ্চলের প্রথম লাইট রেল ব্যবস্থা।এটি নির্মাণে চিন সরকার সহোযোগিতা করেছে।এই ব্যবস্থায় মোট দুটি রেলপথ রয়েছে। আদ্দিস আবাবা লাইট রেল এর নির্মিান করেছে চিন এর সংস্থা।এটি এর নির্মাণ ২০১৫ সালের সেপ্টেম্বরে।এর পর ২০১৫ সালের নভেম্বরে এর দ্বিতীয় লাইন নির্মাণ শেষ হয়।এটি মোট ৩১ কিলোমিটার রেলপথ নিয়ে গঠিত। চীনা ঋণ সহায়তা ও প্রযুক্তিতে আফ্রিকার মাটিতে প্রথম লাইট রেলওয়ে ট্রানজিট (এলআরটি) চালু ইয় ইথিওপিয়ার রাজধানী আদ্দিস আবাবায়। ৪৭ কোটি ৫০ লক্ষ আমেরিকান ডলার ব্যয়ে প্রকল্পটি বাস্তবায়ন করেছে চায়না রেলওয়ে গ্রুপ। রবিবার ২১ সেপ্টেম্বর এলআরটি লাইনটি উদ্বোধনের পর জনসাধারণের ব্যবহারের জন্য উন্মুক্ত করে দেয়া হয়। ইথিওপিয়ার পরিবহনমন্ত্রী ওয়ার্কনেহ গেবেইয়েনহু উদ্বোধনী অনুষ্ঠানে বলেন, ৩৪ কিলোমিটার দীর্ঘ এই এলআরটি লাইনে প্রতিদিন ৬০,০০০ যাত্রি পরিবহন করা যাবে। "Expansion of LRT will commence in 2016"। capitalethiopia.com।  "A Bridge Too Far"। addisfortune.net।
আলজেরিয়া–বাংলাদেশ সম্পর্ক

আলজেরিয়া–বাংলাদেশ সম্পর্ক হল আলজেরিয়া এবং বাংলাদেশ রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৭১ সালের ডিসেম্বরে স্বাধীনতা লাভের পরপরই আলজেরিয়া বাংলাদেশকে স্বীকৃতি দেয়। জোট-নিরপেক্ষ আন্দোলন সামিটের অংশ হিসেবে বঙ্গবন্ধু শেখ মুজিবুর রহমান প্রথম বাংলাদেশি হিসেবে ১৯৭৩ সালে আলজেরিয়া সফর করলে এ সম্পর্ক আরো গাঢ় হয়। ১৯৭৪ সালে লাহোরে অনুষ্ঠেয় ইসলামিক সামিটে বঙ্গবন্ধুকে অংশগ্রহণ করানোর জন্য বিশেষ বিমানে করে আলজেরিয়ার রাষ্ট্রপতি হউয়ারি বউমেডিয়েন বাংলাদেশে সফর করেন। ১৯৭১ সালে স্বাধীনতা অর্জনের পর ওআইসিতে বাংলাদেশের সদস্যপদ লাভের অন্যতম মূল ভূমিকা পালন করেছে আলজেরিয়া। দুই দেশই দ্বিপাক্ষিক অর্থনৈতিক কর্মসূচী বিস্তারে আগ্রহ প্রকাশ করেছে। বাংলাদেশি ঔষধ প্রস্তুতকারক প্রতিষ্ঠানসমূহ, মেলামিন এবং চামড়াজাত সামগ্রী আলজেরিয়ার বাজারে উন্নতমানের সামগ্রী হিসেবে পরিচিত হচ্ছে। ২০০৭ সালে দ্বিপাক্ষিক বাণিজ্য এবং বিনিয়োগ বাড়ানোর উদ্দেশ্যে ২০ সদস্যের একটি বাংলাদেশি ব্যবসায়ী দল রাঁধুনীসহ আলজেরিয়া সফর করে। রাঁধুনীরা সেখানে গিয়ে সর্ষে ইলিশ রান্না করে। "Embassy in Dhaka soon: Algerian envoy"। দ্য ডেইলি স্টার (ইংরেজি ভাষায়)। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।  "NAM summit and position of Bangladesh"। দ্য ফিনান্সিয়াল এক্সপ্রেস (ইংরেজি ভাষায়)। সংগ্রহের তারিখ ২৭ ফেব্রুয়ারি ২০১৪।  "Bangladesh-Algeria bilateral trade to expand: Iftekhar"। দ্য নিউ ন্যাশন (ইংরেজি ভাষায়)। ৫ জুলাই ২০০৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।  "President seeks Algerian investment in ICT, power"। দ্য ডেইলি স্টার (ইংরেজি ভাষায়)। ২১ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।  "Algeria to set up embassy in Dhaka soon"। বাংলাদেশ নিউজ (ইংরেজি ভাষায়)। ৫ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৪।  টেমপ্লেট:আলজেরিয়ার বৈদেশিক সম্পর্ক
পিটার হেইন

পিটার স্যামুয়েল হেইন (ইংরেজি: Peter Heine; জন্ম: ২৮ জুন, ১৯২৮ - মৃত্যু: ৪ ফেব্রুয়ারি, ২০০৫) কোয়াজুলু-নাটাল প্রদেশের উইন্টারটন এলাকায় জন্মগ্রহণকারী দক্ষিণ আফ্রিকান ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬২ সময়কালে চৌদ্দ টেস্টে অংশগ্রহণ করেছেন পিটার হেইন। ঘরোয়া প্রথম-শ্রেণীর দক্ষিণ আফ্রিকান ক্রিকেটে গটেং ও অরেঞ্জ ফ্রি স্টেট দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট বোলার হিসেবে ভূমিকা রাখতেন। এছাড়াও, ডানহাতে নিচেরসারিতে ব্যাটিং করতেন তিনি। প্রথম-শ্রেণীর ক্রিকেটে ২১.৩৮ গড়ে ২৭৭ উইকেট পেয়েছেন। তন্মধ্যে, ১৯৫৪-৫৫ মৌসুমে অরেঞ্জ ফ্রি স্টেটের সদস্য থাকাকালে ওয়েলকোমে ট্রান্সভালের বিপক্ষে ৮/৯২ পেয়েছিলেন। ঘরোয়া প্রথম-শ্রেণীর ক্রিকেটে ১৯৫১-৫২ মৌসুমে নর্থ-ইস্টার্ন ট্রান্সভাল, ১৯৫৩-৫৪ ও ১৯৫৪-৫৫ মৌসুমে অরেঞ্জ ফ্রি স্টেট ও ১৯৫৫-৫৬ থেকে ১৯৬৪-৬৫ মৌসুম পর্যন্ত ট্রান্সভালের প্রতিনিধিত্ব করেন তিনি। ১৯৫৫ সালে লর্ডসে স্বাগতিক ইংল্যান্ডের বিপক্ষে টেস্ট অভিষেক ঘটে তার। ঐ টেস্টের প্রথম ইনিংসে পাঁচ-উইকেট দখল করে সবিশেষ কৃতিত্বের পরিচয় দেন। নিল অ্যাডককের সাথে চমৎকার বোলিং জুটি গড়েন। প্রিটোরিয়ার একটি ব্যক্তিমালিকানাধীন হাসপাতালে হৃদযন্ত্রের ক্রীয়ায় বন্ধ হয়ে ৪ ফেব্রুয়ারি, ২০০৫ তারিখে পিটার হেইনের দেহাবসান ঘটে। তার ভাই ববি হেইন মিলার টেনিস খেলোয়াড় ছিলেন। "2nd Test: England v South Africa at Lord's, Jun 23-27, 1955"। espncricinfo। সংগ্রহের তারিখ ২০১১-১২-১৮।  সিডনি বার্ক দক্ষিণ আফ্রিকা জাতীয় ক্রিকেট দল আন্তর্জাতিক ক্রিকেটে অংশগ্রহণকারী পরিবারের তালিকা আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা Subramanyam, P. "Peter Heine dead." The Hindu, 6 February 2005. ইএসপিএনক্রিকইনফোতে পিটার হেইন (ইংরেজি) ক্রিকেটআর্কাইভে পিটার হেইন (সদস্যতা প্রয়োজনীয়) (ইংরেজি) The Dutchman and the Avalanche Retrieved 2012-11-13
বারিন্দ মেডিকেল কলেজ

বারিন্দ মেডিকেল কলেজ ও হাসপাতাল (ইংরেজি: Barind Medical college & Hospital) রাজশাহীতে অবস্থিত একটি বেসরকারি মেডিকেল কলেজ। এ মেডিকেল কলেজ রাজশাহী বিশ্ববিদ্যালয়ের অধিভুক্ত একটি প্রতিষ্ঠান। মেডিকেল কলেজটি ২০১১ সালে প্রতিষ্ঠিত হয়। বর্তমানে ১৯টি অনুষদের অধীনে ৫ বছর মেয়াদী স্নাতক পর্যায়ে এমবিবিএস ডিগ্রী প্রদান করা হয়। কলেজটি সময় বিবেচনায় নতুন হলেও গুনগত শিক্ষামান এবং উন্নত নিয়ম-শৃঙ্খলার জন্য বাংলাদেশ সহ বাইরের দেশেও অনেক সুনাম অর্জন করেছে। এখানে প্রতি বছর অনেক বিদেশী ছাত্র-ছাত্রী পড়ালেখা করতে আসে। রাজশাহী শহরের অভিজাত এলাকা পদ্মা আবাসিক এ প্রায় ৩.২ একর জায়গা নিয়ে মেডিকেল কলেজ ও হাসপাতালটির নিজস্ব ভবন অবস্থিত। রাজশাহী অঞ্চলের প্রাচীন নাম বরেন্দ্র শব্দ থেকে এই কলেজের নামকরণ করা হয়েছে। ২০১১ সালে রাজশাহী শহরের অভিজাত এলাকায় এই কলেজ প্রতিষ্ঠা করা হয়। ৩.২ একর জায়গা জুড়ে মেডিকেল কলেজটি অবস্থিত। এখানে হাসপাতাল ভবন, ছাত্রাবাস, একাডেমিক ভবন ইত্যাদি আছে। বাংলাদেশে সমস্ত মেডিকেল কলেজের সাথে ভর্তি পরীক্ষার মাধ্যমে এখানে শিক্ষার্থী ভর্তি করানো হয়। বারিন্দ মেডিকেল কলেজে বর্তমানে প্রায় ৩৪৮ জন ছাত্র-ছাত্রী পড়াশোনা করছে, এর মধ্যে প্রায় ৪৪ জন বিদেশি নাগরিক। ভারত,নেপাল,কাশ্মীরসহ পৃথিবীর বিভিন্ন দেশ থেকে তারা বারিন্দ মেডিকেল কলেজে পড়তে এসেছে। বারিন্দ মেডিকেল কলেজে ছাত্র-ছাত্রীদের পরিবহনের জন্য বাস ব্যবহার করে। জরুরী অবস্থায় রোগী নিয়ে যাওয়ার জনু নিজস্ব এম্বুলেন্সও আছে। বারিন্দ মেডিকেল কলেজ থেকে ২০১৫ সালের মার্চ মাসে প্রথম "কিশলয়" নামের একটি দেয়াল পত্রিকা বের করা হয়। এরপর থেকে কলেজে এই ধারা অপরিবর্তিত আছে। এছাড়া বারিন্দ মেডিকেল কলেজ জার্নাল নামেও একটি ষণ্মাসিক ম্যাগাজিন কলেজ প্রশাসন প্রকাশ করেন। কলেজের ছাত্র-ছাত্রী এবং শিক্ষকগণ উক্ত দেয়ালিকা এবং ম্যাগাজিনে লেখালেখি করেন। বারিন্দ মেডিকেল কলেজ ১৬ সদস্যের একটি পরিচালনা কমিটির মাধ্যমে পরিচালিত হয়ে আসছে। এর সদস্যগণ হলেনঃ ব্যবস্থাপনা পরিচালক মো: শামসুদ্দীন পরিচালক প্রফেসর ডা: মো: রফিকুল আলম প্রফেসর ডা: এ বি সিদ্দিকী প্রফেসর ডা: গোপাল চন্দ্র সরকার প্রফেসর ডা: সুজিত কুমার ভদ্র প্রফেসর ডা: মেরিনা খানম প্রফেসর ডা: ফখরুল আলম ডা: অভিজিৎ দাম ডা: শাহনেওয়াজ আয়ুষ শাইখ মোহাম্মদ ইলিয়াস শামীমা আক্তার মোহাম্মাদ সিরাজুল হক নাইমুল বাশার চৌধুরী মাহবুবুস সাকেলিন শাহিদা আক্তার "ঢাকার হোটেল থেকে বারিন্দ মেডিকেলের পরিচালকের লাশ উদ্ধার"। bangla.bdnews24.com। ২০২০-০৩-০৫ তারিখে মূল থেকে আর্কাইভ করা। সংগ্রহের তারিখ ২০২০-০৮-০৮।  "রাজধানীতে বারিন্দ মেডিকেল কলেজ পরিচালকের মৃত্যু"। NTV Online। ২০২০-০১-১৩। সংগ্রহের তারিখ ২০২০-০৮-০৮।  "Barind Medical College"। Ministry of Health and Family Welfare (MoHFW)। ২০১৫-০২-০৪ তারিখে মূল থেকে আর্কাইভ করা। সংগ্রহের তারিখ ২০১৪-১১-০৩।  "Barind Medical College"। বাংলাদেশ মেডিকেল কলেজ।  উইকিমিডিয়া কমন্সে বারিন্দ মেডিকেল কলেজ সংক্রান্ত মিডিয়া রয়েছে। বারিন্দ মেডিকেল কলেজ
শাকিল ও'নিল

শাকিল ও'নিল (Shaquille O'Neal) (জন্ম ৬ মার্চ ১৯৭২) মার্কিন যুক্তরাষ্ট্রের এক বিখ্যাত ও অতি জনপ্রিয় বাস্কেটবল খেলোয়াড়। তিনি বিশালাকৃতির মানুষ - তার উচ্চতা ৭ ফুট ১ ইঞ্চি এবং ওজন তিন শতাধিক পাউন্ড। একই সাথে তিনি বাস্কেটবল মাঠে অসামান্য দক্ষতার অধিকারী। এ কারণে তার প্রজন্মের সবচেয়ে প্রতাপশালী বাস্কেটবল খেলোয়াড় হিসেবে তাকে গণ্য করা হয়। মিডিয়া ও দর্শকদের কাছে তিনি 'শ্যাক' নামেই সুপরিচিত। খেলোয়াড়ী জীবনের শুরুতে ও'নিল লুইসিয়ানা স্টেট বিশ্ববিদ্যালয়ের হয়ে খেলেন। ১৯৯২-১৯৯৩ সালে জাতীয় বাস্কেটবল লীগ, সংক্ষেপে এন্‌বিএ-তে (NBA) যোগদান করেন অর্লান্ডো ম্যাজিক দলের পক্ষে। ৪ বছর অর্লান্ডোতে থাকার পর তিনি প্রসিদ্ধ লস্‌ এঞ্জেলিস লেকার্স দলে খেলতে চলে যান। শিকাগো বুল্‌স-এর প্রাক্তন প্রশিক্ষক ফিল জ্যাক্‌সনের অধীনে এবং লেকার্সের আরেক তারকা খেলোয়াড় কোবি ব্রায়ান্ট-কে (Kobe Bryant) সাথে করে ও'নিল চরম সফলতা অর্জন করেন। ২০০০ থেকে ২০০২ সাল পর্যন্ত টানা তিন বছর তারা এন্‌বিএ শিরোপা জয় করেন এবং প্রতিবারই ও'নিল ফাইনালের 'সবচেয়ে মূল্যবান খেলোয়াড়' খেতাবটি জিতে নেন। সর্বমোট আট বছর তিনি লেকার্সে ছিলেন। ২০০৪ সালে ব্রায়ান্ট-এর সাথে তিক্ততার কারণে ও'নিল লেকার্স ত্যাগ করে মায়ামি হীট দলে স্থানান্তর করেন। সেখানে সহযোদ্ধা হিসেবে পান উঠতি তারকা ডোয়েইন ওয়েইড-কে (Dwyane Wade)। ২০০৬ সালে ও'নিল ও ওয়েইড মায়ামি দলকে এন্‌বিএ ফাইনালে নিয়ে যান। ১৯৯৬ সালে এন্‌বিএ ইতিহাসের সেরা ৫০ জন খেলোয়াড়ের তালিকায় তিনি অন্তর্ভুক্তি লাভ করেছিলেন। মাত্র ২৪ বছর বয়সে তিনিই ছিলেন সেই তালিকার সর্বকনিষ্ঠ খেলোয়াড়। বাস্কেটবল থেকে অবসর নেয়ার পর তিনি পুলিশ বাহিনীতে ঢোকার ইচ্ছা ব্যক্ত করেছেন। "Shaquille O'Neal Stats, Height, Weight, Position, Draft Status and more"। Basketball-Reference.com (ইংরেজি ভাষায়)। সংগ্রহের তারিখ ২০২৪-০৭-১৭।
টমাস বেয়ারিং, প্রথম আর্ল অব নর্থব্রুক

টমাস বেয়ারিং, প্রথম আর্ল অব নর্থব্রুক GCSI পিসি এফআরএস (২২ জানুয়ারি ১৮২৬ – ১৫ নভেম্বর ১৯০৪), একজন ব্রিটিশ রাজনীতিক যিনি লিবারেল পার্টির রাজনীতির সাথে জড়িত ছিলেন। ১৮৭২ থেকে ১৮৮৬ পর্যন্ত ভারতের ভাইসরয় হিসাবে দায়িত্ব পালন করেন। ভারতে ব্রিটিশ শাসনের গুনগত মান উন্নত করা ছিল অন্যতম প্রধান অবদান। তিনি দূর্ভিক্ষ পীড়িত জনগনের জন্য বৃহৎ পরিসরে ত্রান বিতড়নের ব্যবস্থা করেন। এছাড়া তিনি জনগনের উপর আরোপিত কর ও আমলাতন্ত্রের জটিলতা হ্রাস করেন। ১৮৮০ থেকে ১৮৮৫ পর্যন্ত তিনি ফার্ষ্ট লর্ড অব এডমিরালটি হিসাবে দায়িত্ব পালন করেন। নর্থব্রুকের পিতার নাম ১ম ব্যারন, নর্থব্রুক ফ্রান্সিস বেয়ারিং। মাতার নাম জেন। তিনি তাদের প্রথম সন্তান। তিনি Twyford স্কুল এবং ক্রাইস্ট চার্চ, অক্সফোর্ডে লেখাপড়া করেন। ১৮৪৬ সালে সেখান থেকে তিনি সম্মানসহ স্নাতক ডিগ্রী লাভ করেন। রাজনৈতিক জীবনে নর্থব্রুক হেনরী লবুচেরী, স্যার জর্জ গ্রে, এবং স্যার চার্লস উডের ব্যক্তিগত সেক্রেটারী ছিলেন। ১৮৪৭ সালে ব্রিটিশ রিলিফ কমিটিতে কাজ করেন। ১৮৫৭ সালে তিনি হাউজ অব কমন্সের সদস্য হিসাবে পুনারায় নির্বাচিত হন। ১৮৬৬ সাল পর্যন্ত তিনি সেখানকার সদস্য ছিলেন। ১৮৬১ সালে তিনি আন্ডার সেক্রেটারি অব ওয়ার এবং ১৮৬৪ সালে আন্ডার সেক্রেটারি অব স্টেট হিসাবে দায়িত্ব পালন করেন। ১৮৭২ সালে তিনি ভারতের ভাইস-রয় হিসাবে নিয়োগ প্রাপ্ত হন। ১৮৪৮ সালে লর্ড নর্থব্রুক লর্ড এলিংটনের ভগিনী এলিজাবেথ স্টার্টকে বিয়ে করেন। তাদের দুইটি সন্তান ছিল। এলিবাবেথ ১৮৬৭ সালে মাত্র ৪০ বছর বয়সে মারা যান। লর্ড নর্থব্রুক আমৃত্যু বিপত্নীক ছিলেন। ১৯০৪ সালে ৭৮ বছর বয়সে তিনি হাম্পশায়ারের স্টারটনে মৃত্যু বরণ করেন। তার মৃত্যুর পর তার জ্যেষ্ঠ্য পুত্র ফ্রান্সিস বেরিং, ২য় আর্ল অব নর্থব্রুক আর্লডোমের উত্তরাধিকারী হন। তার কন্যা নর্থব্রুকের অধীনস্থ রাজা লাল মালা নামক এক ভারতীয়কে বিয়ে করেন। ১৮৭৪ সালে লর্ড নর্থব্রুক ঢাকায় আগমন করেন। তার এই আগমনকে স্মরনীয় করে রাখার জন্য ভাওয়াল রাজা রাজেন্দ্র নারায়ণ রায় চৌধুরী এবং আরো কয়েকজন ধনাঢ্য ব্যক্তি ১৮৭৯ সালে তার নামে একটি টাউন হল নির্মাণ করেন। ভবনটি নর্থব্রুক হল নামে পরিচিত। James S. Olson and Robert S. Shadle, Historical Dictionary of the British Empire (1996) p 116 "thepeerage.com"। thepeerage.com। সংগ্রহের তারিখ ২০১৩-০৬-২৯।  "Geograph"। Geograph। ২০১২-০৫-৩০। সংগ্রহের তারিখ ২০১৩-০৬-২৯।  উদ্ধৃতি ত্রুটি: <ref> ট্যাগ বৈধ নয়; dailykalerkantho নামের সূত্রটির জন্য কোন লেখা প্রদান করা হয়নি
লোবান

লোবান এক প্রকারের সুগন্ধি বৃক্ষনির্যাস যা আগরবাতি এবং আতরে ব্যবহৃত হয়। এটি সংগ্রহ করা হয় বার্সেরাসিয়া পরিবারের বসওয়েলিয়া গণের উদ্ভিদ থেকে, বিশেষত Boswellia sacra। 'লোবান' শব্দটি এসেছে আরবি লুবান থেকে। বসওয়েলিয়ার চারটি প্রজাতি থেকেই মূলত লোবান উৎপন্ন হয়। সংগ্রহের সময়ের ওপর ভিত্তি করে প্রত্যেক প্রজাতি থেকে ভিন্ন ভিন্ন মাত্রায় রেজিন পাওয়া যায়। গুণগত মানসম্পন্ন রেজিন হাতে বাছাই করা হয়। প্রথমে চিকন ও শক্ত বসওয়েলিয়া জাতের গাছগুলোর বাকল কুপিয়ে ফালাফালা করে দেয়া হয় যাকে 'ট্যাপিং' 'স্ট্রিপিং' বলে। এতে গাছের রেজিন চুইয়ে পড়ে জমাট বেঁধে যায়। জমাট বাঁধা রেজিনকে বলা হয় 'অশ্রু' (Tear)। লোবান গাছগুলোর বহু প্রজাতি ও বৈচিত্র্য বিদ্যমান। মাটি ও জলবায়ুর গুণাগুণ রেজিনের বৈশিষ্ট্যে প্রভাব ফেলে। Boswellia sacra গাছগুলোর বিশেষত্ব হলো এরা সবরকম অসহনীয় পরিবেশে, এমনকি নিরেট পাথরেও জন্মাতে পারে। গাছগুলো প্রায় ৮-১০ বছর বয়সে রেজিন ঊৎপাদন শুরু করে। বছরে দু-তিনবার ট্যাপিং করা হয় এবং শেষ ট্যাপিংয়ে সবচেয়ে ভালো অশ্রু পাওয়া যায়। সাধারণত, রেজিন যত অস্বচ্ছ হয় মান তত ভালো হয়। উত্তম মানের রেজিন উৎপন্ন হয় সোমালিয়ায় যেখান থেকে ক্যাথলিক চার্চ তার ভান্ডারের সিংহভাগ কেনে। সাম্প্রতিক সমীক্ষায় দেখা গিয়েছে যে লোবান গাছের সংখ্যা ক্রমশ কমছে, অংশত অতি-আহরণের কারণে। বারবার ট্যাপ করা গাছের বীজ অঙ্কুরিত হয় মাত্র ১৬%, যেখানে ট্যাপ-না-করা গাছের বীজ অঙ্কুরিত হয় ৮০%। এছাড়াও দাবানল, পশুচারণ, গুবরে পোকার আক্রমণ প্রভৃতি কারণে গাছের সংখ্যা কমছে। আবার লোবান বনভূমি কেটে শস্যক্ষেত বানানোও এর জন্য দায়ী। প্রায় ৫০০০ বছরের বেশি সময় ধরে আরব উপদ্বীপ, উত্তর আফ্রিকা এবং সোমালিয়ায় লোবানের ব্যবসা চলছে। প্রাচীন মিশরীয় রাণী হাতশেপসুত-এর সমাধি-মন্দিরগাত্রে এক ম্যুরালচিত্রে পান্ট নগরে পণ্য হিসেবে লোবান দেখানো হয়েছে। লোবান পাওয়া যায় বিভিন্ন প্রকারের পাওয়া যায়। এর গুণগত মান নির্ভর করে এর রং, বিশুদ্ধতা, সুগন্ধ, বয়স এবং আকারের ওপর। সাধারণত সিলভার এবং হোজারিকে সবচেয়ে উন্নতমানের লোবান হিসেবে বিবেচনা করা হয়। রেজিন গন্ধরস আগর বাংলা একাডেমি ব্যবহারিক বাংলা অভিধান।  "Omani World Heritage Sites"। www.omanwhs.gov.om। ২০০৮-১০-১২ তারিখে মূল থেকে আর্কাইভ করা। সংগ্রহের তারিখ ২০০৯-০১-১৪।  BBC.co.uk Melina, Remy (ডিসেম্বর ২১, ২০১১)। "Christmas Staple Frankincense 'Doomed,' Ecologists Warn"। LiveScience।  Dejenea, T.; Lemenih, M.; Bongers, F. (ফেব্রুয়ারি ২০১৩)। "Manage or convert Boswellia woodlands? Can frankincense production payoff?"। Journal of Arid Environments। 89: 77–83। ডিওআই:10.1016/j.jaridenv.2012.09.010।
কোচি বন্দর

কোচি বন্দর হল ভারতের প্রধান ১৩ টি বন্দর মধ্যে অন্যতম। এটি দক্ষিণ ভারত-এর কেরালা রাজ্যের প্রধান ও বৃহত্তম বন্দর। এই বন্দরটি ভারত সরকার-এর জাহাজ মন্ত্রকের অধীনস্থ। বন্দরটির কন্টেইনার টার্মিনালটি নির্মাণের সাহায্য করেছে দুবাই পোর্ট ওয়াল্ড।এই টার্মিনালটি পরিচালানাও দুবাই পোর্ট ওয়াল্ড করে। বন্দরটির কন্টেইনার পরিবহন ক্ষমতা ১ মিলিয়ন টন। বন্দরটি ২০১৪ থেকে ২০১৫ সালের মধ্যে ১৭.৪৩ মিলিয়ন টন পণ্য পরিবহন করেছে। বন্দরটি কোচি শহরের একটি দ্বীপে অভ্যান্তরিন হ্রদে অবস্থিত। এই বন্দরটি মূল ভূখন্ডের সঙ্গে ৪ কিলোমিটার দীর্ঘ সেতু দ্বারা যুক্ত। এই বন্দর ০৯.৩৫ ডিগ্রী উত্তর ও ৭৬.১৪ ডিগ্রী পূর্বে অবস্থিত। এটি সমুদ্র সমতল থেকে ০ থেকে ২ মিটার উঁচু। কোচি বন্দরটির পোতাশ্রয়টি স্বাভাবিক ও প্রাকৃতিক। এই বন্দরের পোতাশ্রয়টি খুবই গভীর।এর গভীরতা গড়ে ১২ মিটার (৩৯ ফু)। ফলে বন্দরের পোতাশ্রয়ে বড় সামুদ্রিক জাহাজ নোঙর করতে পারে। এছাড়া কন্টেইনার টার্মিনালটি ১৪.৫ মিটার এর বেশি গভীর। এই বন্দরটি দুটি পৃথক ডক নিয়ে গঠিত। এছাড়া এখানে একটি কন্টেইনার টার্মিনাল রয়েছে। বন্দরটিতে মোট ১৪ টি জেটি রয়েছে। বন্দরটি থেকে পণ্য দেশের অভ্যন্তরে ও দেশের অভ্যন্তর থেকে পণ্য অন্য দেশে পরিবহনের জন্য বন্দরটি একটি সেতু দ্বারা মূল ভূখন্ডে যুক্ত। বন্দরের পণ্য মজুতের সুব্যবস্থা রয়েছে। প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷ কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷ কোচি বন্দরের পশ্চাৎ ভূমি দক্ষিণ ভারতের পশ্চিম অংশেই সীমাবদ্ধ। এর পশ্চাৎ ভূমি সমগ্র কেরালা রাজ্য ও তামিলনাড়ু রাজ্যের পশ্চিম এলাকার কিছু অংশে বিস্তৃত। কেরালার বন্দর কোচি ইন্টারন্যাশনাল কন্টেনার টার্মিনাল "কোচি বন্দর কর্তিপক্ষ"। সংগ্রহের তারিখ ৪ ডিসেম্বর ২০১৬।  "কোচি বন্দরের অবস্থান ও মানচিত্র"। সংগ্রহের তারিখ ৪ ডিসেম্বর ২০১৬।  "ভারতের অন্যতম বৃহৎ কন্টেনার বন্দরের উদ্বোধন করলেন প্রধানমন্ত্রী"। সংগ্রহের তারিখ ৪ ডিসেম্বর ২০১৬।
আন্তর্জাতিক কন্টেনার ট্রান্স-শিপমেন্ট টার্মিনাল, কোচি

স্থানীয়ভাবে ভাল্লারপাদাম টার্মিনাল হিসাবে পরিচিত কোচি আন্তর্জাতিক কনটেইনার ট্রান্সশিপমেন্ট টার্মিনাল (আইসিটিটি), ভারতে প্রথম ট্রান্স-শিপমেন্ট টার্মিনাল এবং একটি এসইজেড-এর মধ্যে পরিচালনা প্রথম কন্টেইনার টার্মিনাল হয়। এটি ভারতের কেরালা রাজ্যের কোচি বন্দরের অংশ। প্রথম পর্যায়ে ৩,২০০ কোটি টাকা ব্যয়ে ভারত ও দুবাই পোর্ট ওয়ার্ল্ডের যৌথ সহযোগিতায় এটি নির্মিত হয়৷ কেরালার কোচিতে নির্মিত এই আন্তর্জাতিক কন্টেনার ট্রান্সশিপমেন্ট টার্মিনাল সংক্ষেপে আইসিটিটি হবে দেশের বৃহত্তম সিঙ্গল-অপারেটর কন্টেনার বন্দর৷ জাহাজে কন্টেনার বোঝাই ও খালাসের ক্ষেত্রে এই নতুন বন্দর হবে এক প্রাণকেন্দ্র৷ এর ফলে সমুদ্রপথে ভারতের আমদানি-রপ্তানি বাণিজ্যের জন্য সিঙ্গাপুর ও কলম্বো বন্দরের ওপর নির্ভরশীলতা অনেক কমবে৷ সময় কম লাগবে খরচ কম পড়বে৷ প্রথম পর্যায়ে ১০ লক্ষ কন্টেনার হ্যান্ডল করতে পারবে এই টার্মিনাল৷ পরে তা বেড়ে হবে ৪০ লক্ষ কন্টেনার৷ সরকারি ও বেসরকারি সহযোগিতায় দুবাই পোর্ট ওয়ার্ল্ড (ডিপিডবল্যু) এটি নির্মাণ করে এবং ৩০ বছর তা চালাবে৷ এজন্য ডিপিবল্যু দিয়েছে ১,৬০০কোটি টাকা আর ভারত সরকার দিয়েছে ১,৬৫০ কোটি টাকা৷ ১৬ ফেব্রুয়ারি ২০০৫ সালে, দুবাই পোর্টস ওয়ার্ল্ড ঘোষণা দেয় যে, একটি আন্তর্জাতিক কনটেইনার ট্রান্সশিপমেন্ট টার্মিনাল (আইসিটিটি) - একটি ইন্ডিয়া গেটওয়ে টার্মিনাল নির্মাণ, উন্নয়ন এবং পরিচালনা করার জন্য কোচিন পোর্ট ট্রাস্ট (কোপটি)-এর সাথে একটি চুক্তিতে স্বাক্ষর করেছে যা ভাল্লারপাদামে আবস্থিত। প্রকল্পটি ভারতবর্ষের প্রধানমন্ত্রী মনমোহন সিংয়ের ভিত্তি প্রস্তর স্থাপন দ্বারা আনুষ্ঠানিকভাবে শুরু হয়েছিল। অনুষ্ঠানে কোচিন পোর্ট ট্রাস্টের চেয়ারম্যান ডাঃ জ্যাকব থমাস, ও ডিপি ওয়ার্ল্ড এক্সিকিউটিভ চেয়ারম্যান সুলতান আহমেদ বিন সুলায়ম কেরালার গভর্নর আর.এল. ভাটিয়া, ভারত সরকারের নৌমন্ত্রী টি.আর. বাল্য, ও কেরালার মুখ্যমন্ত্রী ওমেন চণ্ডী উপস্থিত ছিলেন। চুক্তির অনুমোদন ভারত সরকারের অর্থনৈতিক বিষয়ক মন্ত্রিসভা কমিটি, অর্থ মন্ত্রণালয় এবং এ সময় ডিপি ওয়ার্ল্ড পরিচালনা করবে এবং পরবর্তীতে কোচিন বন্দরের রাজীব গান্ধী কনটেইনার টার্মিনালনকে একটি নতুন টার্মিনাল হিসাবে পরিচালনা করা হবে। সমাপ্তির। ডিপি ওয়ার্ল্ডকে টার্মিনালটির একচেটিয়া পরিচালনা এবং ব্যবস্থাপনার জন্য ৩৮-বছরের ছাড় দেওয়া হয়েছে। "ভারতের অন্যতম বৃহৎ কন্টেনার বন্দরের উদ্বোধন করলেন প্রধানমন্ত্রী"। সংগ্রহের তারিখ ০৪-১২-২০১১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ] "DP World Kochi poised to grow its capacity"। Gulf News। ২০১৬-০২-০৮। সংগ্রহের তারিখ ২০১৭-১০-১৬।  "Tenders for consultants for Colachel port by March"। India Today। ২০১৬-০২-১৭। সংগ্রহের তারিখ ২০১৭-১০-১৬।
চট্টগ্রাম এলএনজি টার্মিনাল

চুক্তি করেছে পেট্রোবাংলা এবং যুক্তরাষ্ট্রের প্রতিষ্ঠান একজিলারেট। দেড় বছরের মধ্যে কাজ শেষ হওয়ার আশা করছে সরকার। ছয় বছর আগে ভাসমান এলএনজি টার্মিনাল নির্মাণের প্রকল্প নেয় সরকার। পরের দুবছরের মধ্যে প্রকল্পের কাজ শেষ করার থাকলেও নানা সীমাবদ্ধতায় এগোয়নি কাজ। অবশেষে টার্মিনাল নির্মাণে কাজ শুরুর চুক্তি সই হয়েছে। আগামী ১৮ মাসের মধ্যেই এই টার্মিনাল চালু করার আশা করছে সরকার। এলএনজি টার্মিনালের ধারণ ক্ষমতা হবে এক লাখ ৩৮ হাজার ঘনমিটার তরল গ্যাস। এই টার্মিনাল থেকে দিনে ৫০ কোটি ঘনফুট গ্যাস সরবরাহ করা যাবে। এজন্য মহেশখালী থেকে চট্টগ্রাম পর্যন্ত প্রায় ৯০ কিলোমিটার পাইপলাইন তৈরির কাজও শেষ পর্যায়ে। এলএনজি টার্মিনাল নির্মাণ ও পরিচালনা করবে যুক্তরাষ্ট্রের প্রতিষ্ঠান এক্সিলারেট এনার্জি। "নির্মিত হচ্ছে এলএনজি টার্মিনাল"। সংগ্রহের তারিখ ০৪-১২-২০১৬।  এখানে তারিখের মান পরীক্ষা করুন: |সংগ্রহের-তারিখ= (সাহায্য)[স্থায়ীভাবে অকার্যকর সংযোগ]
নেহেমিয়া পেরি

নেহেমিয়া ওডোফাস পেরি (ইংরেজি: Nehemiah Perry; জন্ম: ১৬ জুন, ১৯৬৮) জ্যামাইকার কিংস্টনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৯৯ থেকে ২০০০ সময়কালে চারটি টেস্ট ও ২১টি একদিনের আন্তর্জাতিকে অংশগ্রহণ করেন নেহেমিয়া পেরি। দলে তিনি মূলতঃ ডানহাতি অফ ব্রেক বোলার ছিলেন। পাশাপাশি ডানহাতে নিচের সারির ব্যাটসম্যান ছিলেন তিনি। ১৩ মার্চ, ১৯৯৯ তারিখে কিংস্টনে সফরকারী অস্ট্রেলিয়ার বিপক্ষে তার টেস্টে অভিষেক হয়। খেলায় তিনি ৫/৭০ লাভ করেন যা তার খেলোয়াড়ী জীবনের সেরা বোলিং পরিসংখ্যানরূপে বিবেচিত। ব্রায়ান লারা'র ২১৩ রানের সাথে তার এ বোলিং পরিসংখ্যান ওয়েস্ট ইন্ডিজের জয়ে প্রভূতঃ ভূমিকা রাখে। বয়সের কারণে ও ক্রমাগত কব্জির ব্যথায় ভুগতে থাকায় ২০০৪ সালে সকল স্তরের ক্রিকেট থেকে অবসরগ্রহণ করতে বাধ্য হন। ব্যক্তিগত জীবনে বিবাহিত পেরির তিন সন্তান রয়েছে। "2nd Test: West Indies v Australia at Kingston, Mar 13-16, 1999"। espncricinfo। সংগ্রহের তারিখ ২০১১-১২-১৮।  শিবনারায়ণ চন্দরপল ১৯৯৯ ক্রিকেট বিশ্বকাপ দলসমূহ আন্তর্জাতিক ক্রিকেটে প্রথম বলেই উইকেটলাভকারী বোলারদের তালিকা
আবদুল খালেক (দ্ব্যর্থতা নিরসন)

আব্দুল খালেক, আবদুল খালেক অথবা খালিক একটি মুসলিম পুরুষের নাম। এই নামের ব্যক্তিদের তালিকা নিচে দেয়া হলোঃ আবদুল খালেক, –বাংলাদেশ পুলিশের প্রথম মহা পুলিশ পরিদর্শক (আইজিপি) ও প্রথম স্বরাষ্ট্র সচিব। আব্দুল খালেক, –একজন বাংলাদেশী শিল্প নির্দেশক। আবদুল খালেক (বীর বিক্রম), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর বিক্রম) আবদুল খালেক (বীর প্রতীক), –বাংলাদেশের স্বাধীনতা যুদ্ধের একজন বীর মুক্তিযোদ্ধা। (বীর প্রতীক) আবদুল খালেক (শিক্ষাবিদ), –বাংলাদেশের শিক্ষাবিদ ও রাজশাহী বিশ্ববিদ্যালয়ের প্রাক্তন উপাচার্য। আবদুল খালেক (ফুটবলার), –১৯৭১ সালের স্বাধীন বাংলা ফুটবল দলের একজন খেলোয়াড় ও মুক্তিযোদ্ধা। আব্দুল খালেক (রাজনীতিবিদ), –বাংলাদেশ সেনাবাহিনীর অবসরপ্রাপ্ত মেজর ও ব্রাহ্মণবাড়িয়া-৬ আসনের সাবেক সাংসদ। আবদুল খালেক (ময়মনসিংহের রাজনীতিবিদ) -বাংলদেশের রাজনীতিবিদ ও ময়মনসিংহ-৭ আসনের সাবেক সাংসদ। আব্দুল খালেক (নেত্রকোনার রাজনীতিবিদ) –বাংলদেশের নেত্রকোণা জেলার রাজনীতিবিদ যিনি য়মনসিংহ-২৫ আসনের সংসদ সদস্য ছিলেন। তালুকদার আব্দুল খালেক –বাংলদেশের ও বাগেরহাট-৩ প্রাক্তন সংসদ সদস্য যিনি খুলনা সিটি কর্পোরেশনের মেয়র। আবদুল খালেক চন্টু –বাংলাদেশ জাতীয়তাবাদী দলের রাজনীতিবিদ এবং কুষ্টিয়া-৩ আসনের সাবেক সংসদ সদস্য। আব্দুল খালেক মোল্লা –ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।